

PROJEKTS uz 15.05.2024.

vēlamais datums izskatīšanai: Attīstības komitejā 15.05.2024.

domē: 30.05.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024.gada 30.maijā **Nr.**«DOKREGNUMURS»

**Par detālplānojuma īpašumam “Jaunzariņi”, Eimuros apstiprināšanu**

Ādažu novada pašvaldības dome izskatīja SIA “VD Design” (reģ.nr.: 40203377484, juridiskā adrese: Ilūkstes iela 34 - 53, Rīga, Latvija, LV-1082, e-pasts: [dvs.l@inbox.lv](mailto:dvs.l@inbox.lv)) 01.03.2024. iesniegumu (reģistrēts 01.03.2024. ar Nr.ĀNP/1-11-1/24/1132) ar lūgumu izskatīt un apstiprināt detālplānojumu nekustamā īpašuma “Jaunzariņi” (kadastra Nr. 8044 009 0025), zemes vienībai "Jaunzariņi", Eimuros, Ādažu pag., Ādažu nov., ar kadastra apzīmējumu 8044 009 0025 (turpmāk – Detālplānojums).

Izvērtējot ar iesniegumu saistītos apstākļus, konstatēts:

1. Detālplānojuma izstrāde tika uzsākta saskaņā ar Ādažu novada pašvaldības domes 22.03.2024. lēmumu Nr.108 „Par atļauju izstrādāt detālplānojumu nekustamajam īpašumam “Jaunzariņi”, Eimuros”;
2. Detālplānojuma publiskā apspriešana tika veikta saskaņā ar Ādažu novada pašvaldības domes 28.12.2023. lēmumu Nr.484 “Par detālplānojuma īpašumam “Jaunzariņi”, Eimuros, nodošanu publiskajai apspriešanai” no 15.01.2024. – 11.02.2024.;
3. saskaņā ar Detālplānojuma izstrādes vadītāja 09.052024. ziņojumu Detālplānojumā pēc publiskās apspriešanas veikti redakcionālie papildinājumi/precizējumi, kas neskar citu personu tiesiskās intereses un to rezultātā netiek mainīti Detālplānojuma projekta pamatrisinājumi, ņemot vērā minēto Detālplānojuma pilnveidošana vai noraidīšana nav nepieciešama un tas virzāms apstiprināšanai;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
5. Teritorijas attīstības plānošanas likuma 29. pants, cita starpā, noteic, ka vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas un to, ka vispārīgo administratīvo aktu, ar kuru apstiprināts detālpānojums, vietējā pašvaldība nosūta publicēšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu un ietverot šajā administratīvajā aktā hipersaiti ar unikālo identifikatoru uz ģeoportālā pieejamo apstiprinātā detālplānojuma interaktīvo grafisko daļu, kas ir šā administratīvā akta neatņemama sastāvdaļa;
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 119.punkts noteic, ka  pašvaldība četru nedēļu laikā pēc šo noteikumu [118.](https://likumi.lv/ta/id/269842#p118) punktā minēto dokumentu saņemšanas pieņem vienu no šādiem lēmumiem: 119.1. par detālplānojuma projekta apstiprināšanu un vispārīgā administratīvā akta izdošanu, kuram pievienots administratīvais līgums par detālplānojuma īstenošanu; 119.2. par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu; 119.3. par atteikumu apstiprināt detālplānojumu, norādot lēmuma pamatojumu,

pamatojoties uz Teritorijas attīstības plānošanas likuma 12.panta pirmo daļu un 29. pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 119.punktu, Detālplānojuma vadītāja 09.05.2024. ziņojumu, kā arī ņemot vērā, ka jautājums tika izskatīts un atbalstīts Attīstības komitejā 15.05.2024., Ādažu novada pašvaldības dome

**NOLEMJ:**

1. Ņemot vērā publiskās apspriešanas rezultātus, apstiprināt detālplānojumu nekustamā īpašuma “Jaunzariņi” (kadastra Nr. 8044 009 0025) zemes vienībai “Jaunzariņi”, Eimuri, Ādažu pagasts, Ādažu novads, ar kadastra apzīmējumu 8044 009 0025. Hipersaite     uz     apstiprinātā detālplānojuma redakciju Ģeoportālā: <https://geolatvija.lv/geo/tapis?documents=open#document_26920>.
2. Noteikt, ka detālplānojums īstenojams pa kārtām atbilstoši detālplānojuma projektā ietvertajai detālplānojuma īstenošanas kārtībai.
3. Noslēgt administratīvo līgumu (5.pielikums) par Detālplānojuma īstenošanu pēc šī lēmuma pārsūdzēšanas termiņa beigām.
4. Noteikt, ka detālplānojuma īstenošanas gaitā jāveic nepieciešamie pasākumi plānojamo teritoriju apkalpojošo ceļu uzlabošanai un detālplānojuma īstenošanas gaitā bojātā ceļu seguma atjaunošanai.
5. Lēmumu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā, publicēt informatīvajā izdevumā „Ādažu Novada Vēstis” un Ādažu novada tīmekļa vietnē [www.adazunovads.lv](http://www.adazunovads.lv), nodrošinot saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā "Latvijas Vēstnesis".
6. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
7. Pašvaldības izpilddirektora vietniecei veikt šī lēmuma izpildes kontroli.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Paskaidrojuma raksts uz 13 lp.
2. Grafiskā daļa uz 11 lp.
3. Teritorijas izmantošanas un apbūves nosacījumi un realizācijas kārtība uz 8 lp.
4. Pārskats par detālplānojuma izstrādi uz 82 lp.
5. Administratīvā līguma projekts par detālplānojuma īstenošanu uz 4 lp.
6. Detālplānojuma vadītāja ziņojums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Iesn.:@ dvs.l@inbox.lv

M.Cinis, 26247571